Valsčius (Lenkija)
Valsčius (lenk. gmina kilęs nuo vok. Gemeinde) – Lenkijoje naudojamo administracinio suskirstymo teritorinis darinys. Nuo 1972 m. valsčiai yra pagrindinis vietinės valdžios organas. Kiekvienas valsčius turi savo įstatus. 2010 m. iš viso buvo 2,479 valsčiai. Lenkiškas pavadinimas gmina kilęs nuo vokiečių kalbos žodžio Gemeinde, kuris reiškia bendrija. Kai kuriais atvejais valsčiaus pavadinimas kilęs nuo miesto kuriame įsikūrusi valsčiaus administracija, bet pats miestas valsčiui nepriklauso. Valsčiai yra skirstomi į: kaimo-miesto (gmina miejsko-wiejska) – sudaro miestelis ir jį supantys kaimai; kaimietiškus (gmina wiejska) – sudaro tik kaimai; miestietiškus (gmina miejska) – sudaro vienas miestas ar miestelis.